Diari Oficial de la Generalitat Valenciana


Sumari del DOGV 3903, del 22-12-2000 (2000/10199)

RESOLUCIÓ de 14 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 644, de 6 de juliol de 1993.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/10638


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de novembre de 2000, del conseller d'Obres Públiques, Urbanisme i Transports, que fa referència a l'execució de la Sentència núm. 644, de 6 de juliol de 1993. [2000/X10364]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, el recurs núm. 1/1430/89, interposat pel senyor Manuel Rodríguez Alcalá, contra la Resolució del conseller d'Obres Públiques, Urbanisme i Transports, de 2 de maig de 1989, que desestima el recurs de reposició interposat contra una altra de 28 de desembre de 1988, sobre l'aprovació definitiva del Pla General d'Ordenació Urbana de València, s'ha dictat la Sentència núm. 644, de 6 de juliol de 1993, la part dispositiva de la qual diu així:
  
?Decidim que estimem parcialment el recurs contenciós administratiu interposat pel senyor Manuel Rodríguez Alcalá contra la Resolució del conseller d'Obres Públiques, Urbanisme i Transports de la Generalitat Valenciana, per la qual es desestima el recurs de reposició formulat contra la Resolució d'aquest de 28 de desembre de 1988, per la qual s'aprova definitivament el projecte de revisió i adaptació del PGOU de València, i anul·lem i deixem sense efecte la norma urbanística 3.18 del Pla General impugnat perquè és contrària a dret, i desestimem la resta de peticions de la demanda, sense expressa imposició de les costes processals?.
  
Vista la Sentència de 28 de desembre de 1999, de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 7204/1993, per la qual s'acorda:
  
?Que amb desestimació dels motius de cassació exposats per la representació del senyor Manuel Rodríguez Alcalá, i per la desestimació dels recursos formulats per les representacions legals de la Generalitat València i l'Ajuntament de València, en funció de l'originària inadmissibilitat, hem de declarar i declarem que no pertoca el recurs de cassació interposat per les representacions legals de les tres parts que recorren, acabades d'indicar, contra la sentència de la secció primera de la Sala Contenciosa Administrativa del Tribunal Superior de Justícia de València, de 6 de juliol de 1993, dictada en el recurs núm. 1430/1989, amb imposició de les costes causades en aquesta cassació a les parts que recorren?.
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els propis termes l'esmentada sentència ferma núm. 644, de 6 de juliol de 1993, del Tribunal Superior de Justícia de la Comunitat Valenciana.